โปรเดนมาร์กคว้าแชมป์กอล์ฟซิซิเลี่ยน โอเพ่น
กอล์ฟยูโรเปี้ยนทัวร์รายการซิซิเลี่ยน โอเพ่น ที่เวอร์ดูร่า กอล์ฟ แอนด์ สปา รีสอร์ท บนเกาะซิซิลี ประเทศอิตาลี วันสุดท้ายปรากฏว่า ธอร์ปยอน โอเลเซ่น โปรเดนมาร์กวัย 22 ปี ทำผลงานตีเพิ่มเข้ามาอีก 3 อันเดอร์ คะแนนรวม 4 วัน 15 อันเดอร์ คว้าแชมป์ไปครอง โดยเฉือนชนะคริส วู้ด โปรอังกฤษที่วันสุดท้ายเร่งเครื่องตีไปถึง 8 อันเดอร์ไปเพียงสโตรกเดียวเท่านั้นส่วนการแข่งขันกอล์ฟเอเชี่ยนทัวร์ รายการพานาโซนิค โอเพ่น ที่กรุงนิว เดลี ประเทศอินเดีย แชมป์ตกเป็นของดิกวีเจย์ ซิงห์ โปรเจ้าถิ่นคะแนนรวม 4 วัน 11 อันเดอร์ เอาชนะซิดดิกูร์ โปรบังกลาเทศที่คว้าอันดับ 2 ไป 2 สโตรก ส่วนแอสกอร์ คูมาร์ ผู้นำวันที่ 3 พลาดตีเกินถึง 3 โอเวอร์ ทำให้จบที่อันดับ 8 ร่วม ขณะที่บุญชู เรืองกิต เป็นโปรไทยที่ทำผลงานดีที่สุดโดยจบที่อันดับ 4 คะแนนรวม 7 อันเดอร์
 ธอร์ปยอน โอเลเซ่น โปรเดนมาร์กคว้าแชมป์กอล์ฟยูโรเปี้ยนทัวร์รายการซิซิเลี่ยน โอเพ่น
กอล์ฟ,ซิซิเลี่ยน,อินเดีย,เดนมาร์ก,แชมป์